אחמד מוסא

אחמד מוסא (באנגלית: Ahmed Musa; נולד ב-14 באוקטובר 1992) הוא כדורגלן ניגרי, המשחק בעמדות הקיצוני והחלוץ בסיוואספור מהליגה הטורקית ובנבחרת ניגריה. מוסא הוא שיאן ההופעות בנבחרת ניגריה עם 107 הופעות.

קריירת מועדונים
מוסא החל לשחק בנעוריו באקדמיית הנוער אמינצ'י. ב-2008 הוא הושאל לקבוצת JUTH המקומית, בה כבש ארבעה שערים ב-18 הופעות. בעונה שלאחר מכן הושאל לקנו פילארס. בקבוצה זו, מצמרת ליגת העל הניגרית התרחשה הפריצה שלו. הוא כבש 18 שערים ב-25 הופעות והיה למלך השערים של הליגה לעונת .

בקיץ 2010 מוסא עבר לפנלו ההולנדית. ב-30 באוקטובר הוא ערך את הופעת הבכורה שלו בקבוצה, נגד חרונינגן. אתר "GOAL" כלל את מוסא ברשימת 100 כוכבי הכדורגל הצעירים שיש לצפות בהם. במרץ 2011 זכה מוסא בפרס הכדורגלן הניגרי של השנה. בשתי עונות בליגת העל ההולנדית כבש מוסא שמונה שערים ב-37 משחקים בהם שיחק.

ב-7 בינואר 2012 חתם מוסא בצסק"א מוסקבה מליגת העל הרוסית. בעונתו הראשונה בקבוצה, עונת , כבש 11 שערים ב-28 הופעות ונכלל ברשימת 33 השחקנים הטובים ביותר בליגה. בעונת  כבש שבעה שערים ב-26 הופעות.

ב-8 ביולי 2016 חתם מוסא לארבע שנים באלופת אנגליה לסטר סיטי. ב-30 בינואר 2018 חזר לצסק"א מוסקבה והושאל עד לסוף העונה. את השער הראשון שלו לאחר החזרה לצסק"א הבקיע ב-15 במרץ במשחק החוץ נגד אולימפיק ליון בשמינית גמר הליגה האירופית, משחק שבו צסק"א גברה בתוצאה 3:2 והעפילה לרבע גמר הטורניר. ביוני 2018 עזב את צסק"א.

באוגוסט 2018 חתם בא-נסר מהליגה הסעודית. באוקטובר 2020, מוסא שוחרר מא-נסר, והוא הפך לשחקן חופשי.

באפריל 2021 חזר לניגריה, מולדתו וחתם בקנו פילארס.

נבחרת ניגריה
באפריל 2010 זימן המאמן לארס לאגרבק את מוסא לראשונה לסגל נבחרת ניגריה, לקראת מונדיאל 2010, אך בסופו של דבר הוא נופה מהסגל עקב פציעה בקרסול. ב-5 באוגוסט 2010 ערך את הופעת הבכורה שלו בנבחרת ניגריה, בניצחון 0–2 על  במסגרת מוקדמות גביע אפריקה לאומות 2012. את שער הבכורה שלו בנבחרת כבש מוסא במרץ 2011, במשחק ידידות נגד .

בשנת 2011 זכה מוסא באליפות אפריקה עד גיל 20 יחד עם נבחרת ניגריה עד גיל 20.

מוסא זומן לסגל ניגריה לגביע אפריקה לאומות 2013. בטורניר זה הוא הבקיע בניצחון 1–4 על  בחצי הגמר, ונכנס כמחליף בניצחון 0–1 בגמר על , ובכך סייע לניגריה לזכות בתואר בפעם השלישית בתולדותיה. באותה שנה הוא שיחק עם ניגריה בגביע הקונפדרציות 2013, כאשר פתח בהרכב הנבחרת בכל שלושת המשחקים שלה בטורניר.

לאחר שהופיע בכל משחקי המוקדמות של ניגריה, נכלל מוסא בסגל הנבחרת למונדיאל 2014. במשחק השני של שלב הבתים כבש שני שערים בהפסד 2–3 ל, אשר הפכו אותו לשחקן הניגרי הראשון שכובש יותר משער אחד במשחק גביע העולם.

מוסא זומן לסגל של המאמן גרנוט רוהר למונדיאל 2018. באותו מונדיאל שבו ניגריה הודחה בשלב הבתים הוא הראה יכולת טובה וכבש שני שערים בניצחון על איסלנד.

תארים
עם צסק"א מוסקבה
אליפות רוסיה: , , 
הגביע הרוסי: 
הסופר קאפ הרוסי: , 

עם נבחרת ניגריה
גביע אפריקה לאומות: 2013
אליפות אפריקה עד גיל 20: 

תארים אישיים
מלך השערים של ליגת העל הניגרית:

קישורים חיצוניים

הערות שוליים

כדורגלנים ניגרים
חלוצי כדורגל ניגרים
ג'וס: כדורגלנים
כדורגלני פנלו
כדורגלני צסק"א מוסקבה
כדורגלני לסטר סיטי
כדורגלני א-נסר
כדורגלני פתיח קארגומרוק
כדורגלני סיוואספור
כדורגלני נבחרת ניגריה
כדורגלני גביע אפריקה לאומות 2013
כדורגלני גביע הקונפדרציות 2013
כדורגלני מונדיאל 2014
כדורגלני מונדיאל 2018
כדורגלני גביע אפריקה לאומות 2019
כדורגלני גביע אפריקה לאומות 2021
ספורטאים זרים בהולנד
ספורטאים ניגרים ברוסיה
ספורטאים ניגרים באנגליה
ספורטאים ניגרים בערב הסעודית
ספורטאים ניגרים בטורקיה
ניגרים שנולדו ב-1992